CELEX: 62008CN0063
Language: et
Date: 2008-02-18 00:00:00
Title: Kohtuasi C-63/08: Eelotsusetaotlus, mille on 18. veebruaril 2008 esitanud Tribunal du travail d'Esch-sur-Alzette (Luksemburgi Suurhertsogiriik) — Virginie Pontin versus T-Comalux SA

12.4.2008   
            
            
               ET
            
            
               Euroopa Liidu Teataja
            
            
               C 92/21
            
         Eelotsusetaotlus, mille on 18. veebruaril 2008 esitanud Tribunal du travail d'Esch-sur-Alzette (Luksemburgi Suurhertsogiriik) — Virginie Pontin versus T-Comalux SA
   (Kohtuasi C-63/08)
   (2008/C 92/39)
   Kohtumenetluse keel: prantsuse
   Eelotsusetaotluse esitanud kohus
   Tribunal du travail d'Esch-sur-Alzette
   Põhikohtuasja pooled
   
      Hageja: Virginie Pontin
   
      Kostja: T-Comalux SA
   Eelotsuse küsimused
   
               1.
            
            
               Kas nõukogu 19. oktoobri 1992. aasta direktiivi 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta (kümnes üksikdirektiiv direktiivi 89/391/EMÜ artikli 16 lõike 1 tähenduses) (1) artikleid 10 ja 12 tuleb tõlgendada nii, et nendega ei ole vastuolus see, et siseriiklik seadusandja kehtestab hagi esitamisele raseda töötaja poolt, kes vallandati tema raseduse ajal, sellised kindlaksmääratud tähtajad nagu Code du Travail' artikli 337 lõike 1 teises lõigus sätestatud 8-päevane tähtaeg või sama lõike 1 neljandas lõigus sätestatud 15-päevane tähtaeg?
            
         
               2.
            
            
               Kui vastus esimesele küsimusele on jaatav, siis kas need 8- ja 15-päevased tähtajad ei ole liiga lühikesed selleks, et rase töötaja, kes vallandati tema raseduse ajal, saaks oma õigusi kohtus kaitsta?
            
         
               3.
            
            
               Kas nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (2) artiklit 2 tuleb tõlgendada nii, et sellega ei ole vastuolus see, et siseriiklik seadusandja ei võimalda rasedal töötajal, kes vallandati tema raseduse ajal, esitada ebaseadusliku vallandamise eest kahju hüvitamise hagi, mida saavad Code du Travail' artikli L. 124-11 lõigete 1 ja 2 alusel teha teised vallandatud töötajad?
            
         
      (1)  EÜT L 348, lk 1; ELT eriväljaanne 05/02, lk 110.
   
      (2)  EÜT L 39, lk 40; ELT eriväljaanne 05/01, lk 187.